CELEX: 32014R1292
Language: lv
Date: 2014-07-17 00:00:00
Title: Komisijas Deleģētā regula (ES) Nr. 1292/2014 ( 2014. gada 17. jūlijs ) par noteiktu nepārklātu koka grīdas segumu, kuri atbilst standartam EN 14342, klasifikācijas nosacījumiem bez testēšanas attiecībā uz to ugunsreakciju  Dokuments attiecas uz EEZ

5.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 349/27
            
         KOMISIJAS DELEĢĒTĀ REGULA (ES) Nr. 1292/2014
   (2014. gada 17. jūlijs)
   par noteiktu nepārklātu koka grīdas segumu, kuri atbilst standartam EN 14342, klasifikācijas nosacījumiem bez testēšanas attiecībā uz to ugunsreakciju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 27. panta 5. punktu,
   tā kā:
   
               (1)
            
            
               Ar Komisijas Lēmumu 2000/147/EK (2) tika pieņemta sistēma, kas klasificē būvizstrādājumu ekspluatācijas īpašības, attiecībā uz to ugunsreakciju. Koka grīdas segumi ir starp tiem būvizstrādājumiem, uz kuriem attiecas minētais Lēmums.
            
         
               (2)
            
            
               Testu rezultāti liecina, ka koka grīdas segumiem, uz kuriem attiecas harmonizētais standarts EN 14342, ir stabila un paredzama ugunsreakcija, ja tie atbilst noteiktiem koka blīvuma, grīdas biezuma un ražojuma gala lietojuma nosacījumiem.
            
         
               (3)
            
            
               Tādēļ koka grīdas segumi, uz kuriem attiecas harmonizētais standarts EN 14342, bez turpmākas testēšanas nepieciešamības būtu uzskatāmi par atbilstīgiem ar Lēmumu 2000/147/EK noteiktajām ugunsdrošības klasēm,
            
         IR PIEŅĒMUSI ŠO REGULU.
   1. pants
   Koka grīdas segumi, uz kuriem attiecas harmonizētais standarts EN 14342 un kuri atbilst pielikumā izklāstītajiem nosacījumiem, bez testēšanas ir uzskatāmi par atbilstīgiem pielikumā norādītajām ekspluatācijas īpašību klasēm.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 17. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 88, 4.4.2011., 5. lpp.
   
   
      (2)  Komisijas 2000. gada 8. februāra Lēmums 2000/147/EK, ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības klasifikāciju (OV L 50, 23.2.2000., 14. lpp.).
   
      PIELIKUMS
      
                  Izstrādājums (1)
                      (7)
                  
               
               
                  Sīkāka informācija par izstrādājumu (4)
                  
               
               
                  Minimālais vidējais blīvums (5)
                  
                  (kg/m3)
               
               
                  Minimālais vispārīgais biezums
                  (mm)
               
               
                  Gala lietojuma nosacījums
               
               
                  Grīdas seguma klase (3)
                  
               
            
                  Koka grīdas segums
               
               
                  Masīvkoksnes grīdas segums no priedes vai egles
               
               
                  Priede: 480
                  Egle: 400
               
               
                  14
               
               
                  Bez gaisa spraugas apakšā
               
               
                  Dfl-s1
               
            
                  Koka grīdas segums
               
               
                  Cietās grīdas segums no dižskābarža, ozola, priedes vai egles
               
               
                  Dižskābardis: 700
                  Ozols: 700
                  Priede: 430
                  Egle: 400
               
               
                  20
               
               
                  Ar gaisa spraugu apakšā vai bez tās
               
               
                  Dfl-s1
               
            
                  Koka parkets
               
               
                  Masīvkoksnes (viena slāņa) parkets no valriekstkoka
               
               
                  650
               
               
                  8
               
               
                  Pielīmēts pie pamatnes (6)
                  
               
               
                  Dfl-s1
               
            
                  Koka parkets
               
               
                  Masīvkoksnes (viena slāņa) parkets no ozola, kļavas vai oša
               
               
                  Osis: 650
                  Kļava: 650
                  Ozols: 720
               
               
                  8
               
               
                  Pielīmēts pie pamatnes (6)
                  
               
               
                  Dfl-s1
               
            
                  Koka parkets
               
               
                  Daudzslāņu parkets ar virsējo kārtu no ozola, vismaz 3,5 mm
               
               
                  550
               
               
                  15 (2)
                  
               
               
                  Bez gaisa spraugas apakšā
               
               
                  Dfl-s1
               
            
                  Koka grīdas segums un parkets
               
               
                  Iepriekš neminēts masīvkoksnes grīdas segums un parkets
               
               
                  400
               
               
                  6
               
               
                  Visi
               
               
                  Efl
                  
               
            
         (1)  Ieklāts atbilstoši EN ISO 9239-1 uz vismaz D-s2, d0 klases pamatnes ar minimālo blīvumu 400 kg/m3 vai ar gaisa spraugu (ar minimālo augstumu 30 mm) apakšā.
      
         (2)  Var ietvert vismaz Efl klasei atbilstošu starpslāni, kura maksimālais biezums ir 3 mm un minimālais blīvums 280 kg/m3.
      
         (3)  Klase atbilstoši Lēmuma 2000/147/EK pielikuma 2. tabulai.
      
         (4)  Bez virsmas pārklājumiem.
      
         (5)  Apstākļos saskaņā ar EN 13238 (50 % RH, 23 °C).
      
         (6)  Pamatne, kas atbilst vismaz klasei D-s2, d0.
      
         (7)  Piemērojams arī kāpņu pakāpieniem.